
1. Paskirtis

Ši procedūra nustato informacijos apie paciento sveikatos būklę, diagnozes ir gydymą, taip pat visos kitos informacijos apie pacientus, kurie gydosi ar buvo gydomi VšĮ Rokiškio psichiatrijos ligoninėje, teikimo pacientams, jų atstovams, sveikatos priežiūros įstaigoms, valstybės institucijoms ir kitiems asmenims bei šios informacijos panaudojimo tvarką.

2. Taikymo sritis

Šią procedūrą taiko VšĮ Rokiškio psichiatrijos ligoninės personalas, kuris panaudoja bei teikia pagal kompetenciją informaciją apie paciento sveikatos būklę, diagnozę, gydymą ir kitą informaciją pacientui, paciento atstovams, valstybės institucijoms, kitiems asmenims, turintiems teisę gauti tokią informaciją, Pacientų teisių ir žalos sveikatai atlyginimo įstatymo ir kitų teisės aktų nustatytais pagrindais ir tvarka.

Nauda - užtikrinama paciento teisė gauti arba negauti informaciją apie savo sveikatą bei teisė į šios informacijos konfidencialumą.

3. Santrumpos ir paaiškinimai

Direktorius – VšĮ Rokiškio psichiatrijos ligoninės direktorius

F – forma

KVS – kokybės vadybos sistema
Ligoninė – VšĮ Rokiškio psichiatrijos ligoninė

LR – Lietuvos Respublika
P – procedūra

SAM - Sveikatos apsaugos ministerija

SADM – Socialinės apsaugos ir darbo ministerija
Asmens sveikatos (medicininės) paslapties saugojimas arba konfidencialumas – asmens sveikatos priežiūros darbuotojų pareiga be pacientų ar jų atstovų sutikimo neatskleisti informacijos apie paciento sveikatos būklę, diagnozę, prognozę, gydymą ir kitus asmeninio pobūdžio faktus, kuriuose sveikatos priežiūros darbuotojai sužinojo atlikdami profesines ar darbo pareigas.

Konsiliumas – ne mažiau kaip trijų gydytojų pasitarimas, kurio tikslas – įvertinti paciento sveikatos būklę, diagnozuoti ligą, išsiaiškinti ir nustatyti gydymo galimybes. Konsiliumo sudarymo tvarką nustato ligoninės direktorius.
Pacientas – asmuo, kuris naudojasi sveikatos priežiūros įstaigų teikiamomis paslaugomis, nepaisant to, ar jis sveikas, ar ligonis.
Paciento atstovas – įstatyminis atstovas (tėvai, įtėviai, globėjai, rūpintojai) ar atstovas pagal pavedimą. Atstovų pagal pavedimą įgaliojimų įforminimas turi būti atliktas LR įstatymų numatyta tvarka.

Paciento (paciento atstovo) prašymas – rašytinis kreipimasis į ligoninės direktorių, kai prašoma paaiškinti apie teikiamas sveikatos priežiūros paslaugas, suteikti informaciją ar gauti pa​geidaujamus dokumentus.

Paciento (paciento atstovo) skundas – rašytinis kreipimasis į ligoninės direktorių ar kompetentingą valstybės instituciją, kai nurodomos pažeistos paciento teisės ar teisėti interesai teikiant sveikatos priežiūros paslaugas.
Rašytinės informacijos teikimo paslauga – rašytinės informacijos iš medicinos dokumentų apie pacientą ir jam suteiktas paslaugas parengimas.

4. Kompetencija, atsakomybė ir įgaliojimai

4.1. Budintis gydytojas:

4.1.1. Atsako už informacijos apie pacientą konfidencialumą.

4.1.2. Atsako už informacijos apie pacientą pateikimą valstybės institucijoms, asmens svei​katos priežiūros įstaigoms, paciento įstatyminiams atstovams LR įstatymų nustatyta tvarka.

4.1.3. Informuoja pacientą apie jo sveikatą arba gali atsisakyti tokią informaciją teikti, jeigu tokia informacija aiškiai sąlygoja pacientui rimtą žalą.

4.2. Gydantis gydytojas:

4.2.1. Atsako už informacijos apie paciento sveikatą konfidencialumą.

4.2.2. Atsako už informacijos pacientui apie jo sveikatą pateikimą arba atsisakymą tokią informaciją teikti, jeigu tokia informacija aiškiai sąlygoja pacientui rimtą žalą.

4.2.3. Informuoja paciento įstatyminius atstovus apie paciento sveikatą, gavęs prieš tai pa​ciento raštišką sutikimą.

4.2.4. Atsako už atsakymų į asmens sveikatos priežiūros įstaigų, valstybės institucijų ar pa​ciento atstovų pagal pavedimą raštus dėl jo gydytų ar gydomų pacientų parengimą ir pateikimą sky​riaus vedėjui pasirašyti.

4.3. Skyriaus vedėjas:

4.3.1. Atsako už informacijos apie paciento sveikatą konfidencialumą.
4.3.2. Atsako už tai, kad visi skyriaus darbuotojai būtų supažindinti su informacijos apie pacientus teikimo tvarka.

4.3.3. Kontroliuoja, kad skyriaus personalas laikytųsi informacijos apie pacientus teikimo tvarkos.

4.3.4. Patikrina ir pasirašo gydytojų ar kitų skyriaus darbuotojų parengtus raštus, kuriuose teikiama informacija apie skyriuje gydytą ar gydomą pacientą.

4.4. Slaugytojos:

4.4.1.Atsako už informacijos apie pacientą konfidencialumą.

4.4.2. Teikia informaciją apie pacientą jo atstovams, valstybės institucijoms ar asmens svei​katos priežiūros įstaigoms tik savo kompetencijos ribose LR įstatymų, norminių aktų bei ligoninės aktų nustatyta tvarka ir turėdamos paciento raštišką sutikimą, kai tokiai informacijai teikti jis rei​kalingas.

4.5. Socialiniai darbuotojai

4.5.1. Atsako už informacijos apie pacientą konfidencialumą.

4.5.2. Teikia informaciją apie pacientą jo atstovams, valstybės institucijoms ar asmens svei​katos priežiūros įstaigoms tik savo kompetencijos ribose LR įstatymų, norminių aktų bei ligoninės aktų nustatyta tvarka ir turėdami paciento raštišką sutikimą, kai tokiai informacijai teikti jis rei​kalingas.

4.6. Priėmimo ir bendrosios psichiatrijos skyriaus slaugytoja:

4.6.1. Supažindina pacientą (jo atstovą) su ligoninės vidaus tvarkos taisyklėmis

4.6.2. Atsako už informacijos apie pacientą konfidencialumą.

4.6.3. Teikia informaciją (pacientui sutikus) paciento atstovams tik apie patį paciento hos​pitalizavimo faktą.

4.6.4. Teikia informaciją Rokiškio rajono policijos komisariatui apie visus atvejus, kai į pri​ėmimo ir bendrosios psichiatrijos skyrių kreipiasi ar pristatomi asmenys, kurių gyvybei kelia pavojų padaryti kūno sužalojimai, taip pat asmenys, kurių gyvybei pavojus negresia, tačiau jiems padarytos durtinės, pjautinės, šautinės ar dėl sprogimo atsiradusios žaizdos arba kitokio pobūdžio kūno sužalojimai, kurie gali būti susiję su nusikaltimais.

4.6.5. Teikia informaciją savivaldybės vaiko teisių apsaugo skyriui pagal nepilnamečio gyvenamąją vietą nedelsiant esant būtinumui ginti nepilnamečio teises ir interesus, taip pat esant pagrįstų įtarimų, kad pažeistos jo teisės.

5. Aprašymas
5.1. Informacijos pacientui teikimas

5.1.1. Visa informacija apie paciento buvimą ligoninėje, gydymą, sveikatos būklę, diagnozę, prognozes ir gydymą, taip pat visa kita asmeninio pobūdžio informacija apie pacientą laikoma konfidencialia net ir po paciento mirties. Tokios konfidencialios informacijos saugojimo tvarką nustato Europos žmogaus teisių ir pagrindinių laisvių apsaugos konvencija (6.1), LR įstatymai (6.3; 6.4; 6.5) ir SAM tvirtinami teisės aktai (6.6; 6.7; 6.8; 6.9; 6.10).

5.1.2. Pacientas turi teisę:

5.1.2.1. gauti informaciją apie ligoninėje teikiamas asmens sveikatos priežiūros paslaugas ir galimybes jomis pasinaudoti;

5.1.2.2. žinoti sveikatos priežiūros paslaugas teikiančių specialistų vardą pavardę ir kvalifikaciją;

5.1.2.3. susipažinti su ligoninės vidaus tvarkos taisyklėmis (hospitalizavimo metu) ir skyriaus vidaus tvarkos taisyklėmis (į skyrių atvykimo dieną)). Gavęs tokią informaciją, pacientas patvirtina tai parašu KVS F09 „Paciento (paciento atstovo) informavimo lapas“.
5.1.2.4. sužinoti ligos diagnozę, medicininių tyrimų duomenis, gydymo prognozę, taip pat apie padarinius atsisakius siūlomo gydymo;
5.1.2.5. susipažinti su savo medicininiais dokumentais;

5.1.2.6. gauti medicininių dokumentų išrašą.

5.1.3. Pateikus asmens tapatybę patvirtinančius dokumentus, pacientui pageidaujant, jo lėšomis ligoninė parengia ir išduoda direktoriaus arba jo įgalioto asmens patvirtintas paciento medicinos dokumentų kopijas, taip pat išduoda gydančio gydytojo parengtus diagnozės ir gydymo aprašymus. Kai toks prašymas siunčiamas paštu ar per pasiuntinį, prie jo turi būti pridėta notaro ar pacientui atstovaujančio advokato patvirtinta pareiškėjo asmens tapatybę patvirtinančio dokumento kopija.

5.1.4. Gydytojas privalo pacientui suprantama forma paaiškinti medicininių įrašų reikšmę.

5.1.5. Medicininių dokumentų išrašai paruošiami taip, kad nepakenktų kitų asmenų intere​sams.

5.1.6. Informacija pacientui apie jo ligos diagnozę, medicininių tyrimų duomenis, gydymo metodus ir gydymo prognozę gali būti neteikiama tik tais atvejais, jeigu ji pakenktų paciento svei​katai arba net sukeltų pavojų gyvybei.

5.1.7. Klausimą dėl informacijos pacientui apribojimų sprendžia pacientą gydantis gydytojas ar gydytojų konsiliumas. Apie tai pažymima paciento gydymo stacionare ligos istorijoje (F 003/a) ir informuojamas skyriaus personalas.

5.2. Informacijos teikimas paciento atstovams

5.2.1. Tais atvejais, kai paciento teisės susipažinti su informacija yra ribojamos, informacija pateikiama paciento atstovams.

5.2.2. Kai pacientas yra praradęs sąmonę ir nėra jo sutikimo konfidenciali informacija gali būti suteikiama paciento atstovui, sutuoktiniui (partneriui), tėvams (įtėviams) ar pilnamečiams vai​kams tik tais atvejais ir tiek, kiek tai būtina paciento interesams apsaugoti.
5.2.3. Atstovas turi teisę gauti ligos istorijos išrašus ta pačia tvarka kaip ir pacientas, taip pat turi teisę susipažinti su kitais medicinos dokumentais, tiesiogiai susijusiais su paciento intere​sais.
5.2.5. Paciento atstovui prašant, gydytojas arba ligoninės administracija tokią informaciją ir dokumentus turi pateikti nedelsiant, o dokumentų ištraukos parengiamos taip, kad nepakenktų kitų asmenų interesams ir pateikiamos per 3 darbo dienas. 

5.2.6. Paciento atstovas, kreipdamasis dėl rašytinės informacijos, pateikia savo tapatybę ir atstovavimą liudijantį dokumentą.
5.2.7. Teikiant informaciją apie pacientą jo atstovams, reikalingas raštiškas paciento suti​kimas (KVS F09), kuriame nurodoma, kam informacija gali būti suteikta, jos suteikimo pagrindą ir tikslą.

5.2.8. Pacientas turi teisę KVS F09 nurodyti asmenis, kuriems konfidenciali informacija negali būti teikiama.
5.2.9. Jeigu pacientas sutinka, kad informacija apie jo sveikatą būtų atskleista kitiems asmenis, gydytojas turi įsitikinti, kad pacientas suvokia šį žingsnį ir gali įvertinti informacijos su​teikimo pasekmes.

5.2.10. Kai hospitalizuojamas nepilnametis pacientas, apie jo hospitalizavimą informuojami įstatyminiai atstovai ir informacija apie paciento ligos diagnozę, gydymo metodus, medicininių tyrimų duomenis bei gydymo prognozę teikiama jiems.

5.2.11. Nepilnamečiui pageidaujant, informacija gali būti nesuteikta, jeigu tai iš esmės gali pakenkti jo interesams.

5.3. Informacijos teikimas valstybės institucijoms ir kitiems asmenims
5.3.1. Be paciento sutikimo teisės aktų nustatyta tvarka konfidenciali informacija gali būti suteikta valstybės institucijoms (6.9), kurioms LR įstatymai suteikia teisę gauti konfidencialią informaciją apie pacientą prieš jo valią.
5.3.2. Informacijos apie pacientą, neturint raštiško paciento sutikimo, gali būti suteikta tik tarnybiniais tikslais šioms valstybės institucijoms:

5.3.2.1. sveikatos priežiūros įstaigoms, kuriose gydomas, slaugomas pacientas arba atlieka​ma jo sveikatos ekspertizė;

5.3.2.2. institucijoms, kontroliuojančioms sveikatos priežiūros įstaigų sveikatos priežiūros veiklą;

5.3.2.3. teismui, prokuratūrai, ikiteisminio tyrimo įstaigoms, savivaldybių vaiko teisių ap​saugos skyriams bei kitoms institucijoms, kurioms tokią teisę suteikia LR įstatymai.

5.3.3. Institucijos ar įstaigos pateikia vadovo arba jo įgalioto asmens pasirašytą prašymą, pavedimą, sprendimą ar kitą dokumentą, kurį tokiais atvejais reikia pateikti pagal tų institucijų ar įstaigų darbą reglamentuojančius teisės aktus.
5.3.4. Atsakymas minėtoms institucijoms ir įstaigoms turi būti išsiųstas ne vėliau kaip per 10 darbo dienų nuo prašymo gavimo. Atsakyme pateikiama duomenų tiek, kiek jų reikia nurody​tam tikslui pasiekti.

5.3.5. Atsakyme būtina pažymėti, kad institucija ar įstaiga, gavusi informaciją apie paciento sveikatą, atsako už gautų žinių konfidencialumą.

5.3.6. Vadovaudamasi LR įstatymais ir kitais teisės aktais, ligoninė informaciją apie pa​cientą pateikia savo iniciatyva (nesant institucijos prašymo) ir be paciento suti​kimo šiais atvejais:

5.3.6.1. kai reikia pranešti apie nusikaltimą;

5.3.6.2. savivaldybių vaiko teisių apsaugos skyriams pagal nepilnamečio gyvenamąją vietą arba Rokiškio rajono savivaldybės vaiko teisių apsaugos skyriui nedelsiant esant būtinumui ginti nepilnamečio teises ir interesus, taip pat esant pagrįstų įtarimų, kad pažeistos nepilnamečio teisės.
5.3.7. Atsakymą valstybės įstaigoms ir institucijoms pasirašo gydytojas, skyriaus vedėjas ir ligoninės direktorius arba jį pavaduojantis asmuo.
5.3.8. Teisę gauti informaciją po paciento mirties turi įpėdiniai pagal testamentą ir pagal įstatymą, sutuoktinis (partneris), tėvai, vaikai.
5.3.9. Kai paciento skundas yra susijęs su informacijos apie pacientą, kuri yra konfidenciali, nagrinėjimu, tokios informacijos pateikimas sveikatos priežiūros įstaigos civilinę atsakomybę apdraudusiai draudimo įstaigai, asmenims, kurie tiesiogiai nagrinėja skundą, yra teisėtas ir pagrįstas. Asmenys, susipažinę su konfidencialia informacija, privalo užtikrinti jos konfidencia​lumą.
5.4. Rašytinės informacijos teikimo paslauga

5.4.1. Rašytinės informacijos teikimo paslauga yra mokama, kai ji nesusijusi su asmens sveikatos priežiūros ir farmacinių paslaugų teikimu.

5.4.2. Ligoninės direktorius tvirtina rašytinės informacijos teikimo paslaugos kainą, kuri apskaičiuojama atsižvelgiant į visas sąnaudas, patirtas teikiant paslaugą, t. y. darbo užmokesčio išlaidas, socialinio draudimo įmokas, įmokas į Garantinį fondą, materialines išlaidas, ilgalaikio turto nusidėvėjimą (amortizaciją), ir kitas netiesiogines išlaidas (6.10).

5.4.3. Asmenys, LR Pacientų teisių ir žalos sveikatai atlyginimo įstatymo ir kitų teisės aktų nustatytais pagrindais ir tvarka turintys teisę gauti rašytinę informaciją ir norintys šią informaciją gauti, pateikia raštišką prašymą ir raštišką paciento sutikimą.

5.4.4. Prašyme turi būti nurodyti norimos gauti informacijos pobūdis ir jos panaudojimo tikslas.

5.4.5. Dėl rašytinės informacijos suteikimo besikreipiantys kiti asmenys kartu su prašymu privalo pateikti informaciją ir (ar) dokumentus, įrodančius teisę gauti rašytinę informaciją.

5.4.6. Rašytinės informacijos teikimo paslaugos terminas (ne ilgesnis kaip 10 darbo dienų) pradedamas skaičiuoti nuo šios paslaugos apmokėjimo (lėšų gavimo ligoninėje) datos.

5.4.7. Asmeniui pateikus rašytinį prašymą suteikti rašytinę informaciją su nuoroda „skubos tvarka“ (kai prašoma suteikti paslaugą anksčiau negu per 10 darbo dienų, bet ne vėliau kaip per 3 darbo dienas), paslaugos kaina gali būti didinama iki 50 procentų.

5.4.8. Teikiamą rašytinę informaciją apie pacientą pasirašo ją rengęs gydytojas ir skyriaus vedėjas.

5.4.9. Tuo atveju, kai ligoninė neturi prašomos rašytinės informacijos (neturi medicinos do​kumentų apie pacientą ir jam suteiktas paslaugas), ji apie tai informuoja pareiškėją raštu ne vėliau kaip per 5 darbo dienas nuo prašymo pateikti informaciją gavimo dienos ir grąžina jo įmoką.

5.5. Telefonu informacija apie pacientą neteikiama.
5.6. Pacientų dokumentuose esančios informacijos panaudojimo moksliniam tiriamajam darbui tvarką nustato LR Biomedicininių tyrimų etikos įstatymas (6.2).
5.7. Pacientas, manydamas, kad yra pažeistos jo teisės, sveikatos priežiūros įstaigai, kurioje, jo manymu, buvo pažeistos jo teisės, turi teisę pateikti skundą, laikydamasis LR Pacientų teisių ir žalos sveikatai atlyginimo įstatyme (6.4) bei ligoninės P22 „Pacientų skundų ir prašymų nagrinėjimas“ nustatytos pacientų skundų nagrinėjimo tvarkos turinio ir formos reikalavimų.
6. Nuorodos (susiję dokumentai)

6.1. Europos žmogaus teisių ir pagrindinių laisvių apsaugos konvencija (Žin., 1995; Nr. 40-987).
6.2. LR Biomedicininių tyrimų etikos įstatymas (Žin., 2000, Nr. 44-1247).

6.3. LR Civilinio kodekso XXXV skyriaus antrojo skirsnio 6.727, 6.728, 6.730, 6.735, 6.736, 6.737, 6.744 straipsniai.

6.4. LR Pacientų teisių ir žalos sveikatai atlyginimo įstatymas (Žin., 1996, Nr. 102-2317; 2009, Nr. 145-6425).

6.5. LR Sveikatos priežiūros įstaigų įstatymo (Žin., 1996, Nr. 66-1572; 1998, Nr. 109-2995; 2010, Nr. 51-2477).
6.6. LR SAM 1999 m. gruodžio 16 d. įsakymas Nr. 552 „Dėl asmens sveikatos paslapties kriterijų patvirtinimo" (Žin., 1999, Nr. 109-3195).
6.7. LR SAM 2001 m. vasario 1 d. įsakymas Nr. 65 „Dėl informacijos apie pacientą valstybės institucijoms ir kitoms įstaigoms teikimo tvarkos patvirti​nimo“ (Žin., 2001, Nr. 13-405).
6.8. LR SAM ir  LR SADM 2008 m. liepos 10 d. įsakymas Nr. V-668/A1-243 „Dėl pacientų, teismo nutartimi pripažintų nepakalti​namais ir nukreiptų priverstinai gydytis, psichoso​cialinės reabilitacijos tvarkos aprašo patvirtinimo“.
6.9. LR SAM 2011 m. gegužės 20 d. įsakymas Nr. V-506 „Dėl rašytinės informacijos, įskaitant ir konfidencialią, apie pacientą ir jam suteiktas pa​slaugas teikimo ir šios paslaugos apmokėjimo tvarkos aprašo patvirtinamo“ (Žin., 2011, Nr. 63-2996).
6.10. LR SAM 2013 m. liepos 4 d. įsakymas Nr. V-670 „Dėl Lietuvos Respublikos sveikatos apsaugos ministro 2001 m. vasario 1 d. įsakymo Nr. 65 „Dėl informacijos apie pacientą valstybės institucijoms ir kitoms įstaigoms teikimo tvarkos patvirti​nimo“ pakeitimo“ (Žin., 2013, Nr. 73-369).
6.11. LR SAM 2014 m. lapkričio 10 d. įsakymas Nr. V-1149 „Dėl Lietuvos Respublikos sveikatos apsaugos ministro 2011 m. gegužės 20 d. įsakymo Nr. V-506 „Dėl rašytinės informacijos, įskaitant ir konfidencialią, apie pacientą ir jam suteiktas pa​slaugas teikimo ir šios paslaugos apmokėjimo tvarkos aprašo patvirtinamo“ pakeitimo“ (TAR, 2014-11-28, Nr. 18191).
7. Dokumentacija

7.1. Gydymo stacionare ligos istorija (F 003/a)
7.2. Paciento (paciento atstovo) informavimo lapas (KVS F09)
7.3. Susirašinėjimo dokumentų bylos.

8. Keitimai

Šios P07:2015 keitimus atlieka vidaus medicininio audito grupės vadovas pagal P01 skirsnį 5.6. „KVS dokumentų keitimas“.

9. Paskirstymas

Šios P07:2015 pagrindinis dokumentas saugomas pas vidaus medicininio audito grupės vadovą, o dokumento kopijos po 1 egzempliorių įteikiamos:

· Direktoriui

· Direktoriaus pavaduotojai gydymui

· Skyrių vedėjams

· Vyriausiajai slaugos administratorei

10. Priedai

Priedas. Paciento (paciento atstovo) informavimo lapas (KVS F09).
P07 : 2015 „Informacijos apie pacientą teikimas“

priedas


Forma patvirtinta


VšĮ Rokiškio psichiatrijos


ligoninės direktoriaus


2015 m. gruodžio     d. įsakymu Nr. 
KVS F09

PACIENTO (PACIENTO ATSTOVO) INFORMAVIMO LAPAS

Ligos istorijos Nr. _________________

Aš, _______________________________________________________________ gim. ___________ m.


(paciento / paciento atstovo (pabraukti) vardas ir pavardė )

1. Susipažinau su VšĮ Rokiškio psichiatrijos ligoninės vidaus tvarkos taisyklėmis

Paciento (paciento atstovo) parašas ________________________________ Data ___________________
2. Susipažinau su ________________________________________ skyriaus vidaus tvarkos taisyklėmis

Paciento (paciento atstovo) parašas ________________________________ Data ___________________

3. Man paaiškintos tyrimų bei gydymo metodikų ypatybės bei galimos gydymo alternatyvos.

Sutinku su pateiktu diagnostikos ir gydymo planu
Paciento (paciento atstovo) parašas _________________________________ Data __________________
4. Sutinku /nesutinku (išbraukti netinkamą), kad informacija apie mano sveikatą ir gydymą būtų teikiama:

4.1. ______________________________________________________________________________________

(įrašyti giminystės ryšį, vardą, pavardę, informacijos suteikimo tikslą, datą ir parašas)

4.2. ______________________________________________________________________________________

(įrašyti giminystės ryšį, vardą, pavardę, informacijos suteikimo tikslą, datą ir parašas)

4.3. ______________________________________________________________________________________

(įrašyti giminystės ryšį, vardą, pavardę, informacijos suteikimo tikslą, datą ir parašas)

4.4. ______________________________________________________________________________________

(įrašyti giminystės ryšį, vardą, pavardę, informacijos suteikimo tikslą, datą ir parašas)

4.5.Kitiems asmenys ________________________________________________________________________

(įrašyti vardą, pavardę arba institucijos pavadinimą, informacijos suteikimo tikslą, datą ir parašas)

_________________________________________________________________________________________

(įrašyti vardą, pavardę arba institucijos pavadinimą, informacijos suteikimo tikslą, datą ir parašas)

_________________________________________________________________________________________

(įrašyti vardą, pavardę arba institucijos pavadinimą, informacijos suteikimo tikslą, datą ir parašas)
5. Sutinku / nesutinku (išbraukti netinkamą), kad man būtų pateikiama visa informacija apie mano (mano atsto​vaujamojo) sveikatos būklę, ligos diagnozę, medicinos tyrimų duomenis, gydymo metodikas ir gydymo prognozę, išskyrus įstatymuose numatytus atvejus.

Paciento (paciento atstovo) parašas ________________________________ Data ___________________
6. Sutinku / nesutinku (išbraukti netinkamą), kad būčiau įtrauktas į mokymo procesą ir kad sveikatos priežiūros paslaugas man teiktų gydytojai rezidentai.

Paciento (paciento atstovo) parašas ________________________________ Data __________________
7. Sutinku / nesutinku (išbraukti netinkamą), kad man būtų taikomi intervencinis tyrimas / procedūros (pabraukti) _________________________________________________________________________________________
_________________________________________________________________________________________

Paciento (paciento atstovo) parašas ________________________________ Data __________________
Gydantis gydytojas _____________________________________________ Data __________________


(Parašas, vardas, pavardė arba gydytojo spaudas)

